Oziq-ovqat sanoati mahsulotlarini ishlab chiqarishni qoʻllab-quvvatlashning samarali mexanizmlarini joriy etish toʻgʻrisida
(resolution, 2026-04-29)

Oʻzbekiston Respublikasi Prezidentining “Respublikada oziq-ovqat xavfsizligini taʼminlashning qoʻshimcha chora-tadbirlari toʻgʻrisida” 2024-yil 16-fevraldagi PF-36-son Farmoniga muvofiq oziq-ovqat sanoati mahsulotlarini ishlab chiqarish faoliyatini qoʻllab-quvvatlash, mahsulotlar sifat va xavfsizlik koʻrsatkichlarini xalqaro meʼyorlar bilan uygʻunlashtirish maqsadida Vazirlar Mahkamasi qaror qiladi: 2. Quyidagilar: Respublika oziq-ovqat sanoati korxonalarida xalqaro sifatni boshqarish tizimini joriy qilish hamda laboratoriyaga zarur boʻlgan uskuna va jihozlarni xarid qilish bilan bogʻliq xarajatlar uchun subsidiyalar ajratish tartibi toʻgʻrisidagi nizom 1-ilovaga muvofiq; 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari J.A. Xodjayev va J.A. Qoʻchqorov zimmasiga yuklansin. 1. Ushbu Nizom Oʻzbekiston Respublikasi oziq-ovqat sanoati korxonalarida Xalqaro akkreditatsiya forumiga (keyingi oʻrinlarda — IAF) aʼzo davlatlarda akkreditatsiya qilingan sertifikatlashtirish organlari tomonidan xalqaro sifatni boshqarish tizimini joriy qilish va sertifikatlashtirish hamda oziq-ovqat mahsulotlari sinovlari uchun zarur boʻlgan laboratoriya uskunalari, oʻlchash vositalari va jihozlarini xarid qilish xarajatlarining bir qismini qoplab berish tartibini belgilaydi. 2. Ushbu Nizomda quyidagi asosiy tushunchalardan foydalaniladi: “Agrosubsidiya” AT — Oʻzbekiston Respublikasi Qishloq xoʻjaligi vazirligining “Raqamli qishloq xoʻjaligi” yagona integratsiya platformasi tarkibiga kiruvchi hamda qishloq xoʻjaligi ekinlarini yetishtirish uchun imtiyozli kreditlar va subsidiyalarni ajratish, mahsulot yetishtiruvchilarga shaffoflik tamoyili asosida xizmatlar koʻrsatish imkoniyatlarini taʼminlab beradigan axborot tizimi; ishchi guruh — ushbu Nizomga 1-ilovaga muvofiq tarkibda tuziladigan Respublika oziq-ovqat sanoati korxonalarida xalqaro sifatni boshqarish tizimini joriy qilish hamda laboratoriyaga zarur boʻlgan uskuna va jihozlarni xarid qilish bilan bogʻliq xarajatlar uchun subsidiyalar ajratishga koʻmaklashuvchi ishchi guruh; oziq-ovqat sanoati korxonasi — sanoat usulida qishloq xoʻjaligi mahsulotlarini birlamchi va chuqur qayta ishlash asosida tayyor yoki yarim tayyor oziq-ovqat mahsulotlarini ishlab chiqaruvchi yuridik shaxs; laboratoriya uchun zarur boʻlgan uskuna va jihozlar — laboratoriya sinovlari va tahlillarini amalga oshirishda foydalaniladigan jihozlar (sinov va oʻlchash vositalari, standart namunalar, namunalarni sinovga tayyorlash uchun foydalaniladigan vositalar, sinov jarayonida foydalaniladigan elektron dasturlar, prekursorlar, reagentlar, reaktivlar va kimyoviy vositalar); oziq-ovqat sanoati uskunalari — qishloq xoʻjaligi mahsulotlarini qayta ishlash va oziq-ovqat mahsulotlarini ishlab chiqarishda qoʻllaniladigan uskunalar va jihozlar; sifatni boshqarish tizimiga berilgan muvofiqlik sertifikati — xalqaro standartlar talablariga asosan sifatni boshqarish tizimi joriy qilinganligini tasdiqlovchi hujjat; subsidiya — oziq-ovqat sanoati korxonalariga IAFga aʼzo davlatlarda akkreditatsiya qilingan sertifikatlashtirish organlari tomonidan xalqaro sifatni boshqarish tizimini joriy qilish va sertifikatlashtirish, laboratoriyalar uchun zarur boʻlgan uskuna va jihozlarni xarid qilish hamda ishga tushirish xarajatlarning 50 foizini, biroq 500 mln soʻmdan ortiq boʻlmagan miqdorini qoplash uchun Agrosanoatni rivojlantirish va qoʻllab-quvvatlash davlat maqsadli jamgʻarmasidan ajratiladigan mablagʻ; talabgor — IAFga aʼzo davlatlarda akkreditatsiya qilingan sertfikatlashtirish organlari tomonidan xalqaro sifatni boshqarish tizimini joriy qilish va sertifikatlashtirish hamda laboratoriyalar uchun zarur boʻlgan uskuna hamda jihozlarni xarid qilish xarajatlarining bir qismini qoplab berish yuzasidan murojaat qilgan oziq-ovqat sanoati korxonasi; xalqaro sifatni boshqarish tizimi — xalqaro standart talablariga asosan mahsulot va xizmatlar sifatini oshirish maqsadida ish jarayonlarini boshqarishni baholovchi boshqaruv tizimi; xulosa — ishchi guruh tomonidan beriladigan va subsidiya ajratish uchun asos hisoblanadigan hujjat. 3. Subsidiya miqdori korxonalar tomonidan oziq-ovqat mahsulotlarini ishlab chiqarishda xalqaro sifatni boshqarish tizimini joriy qilish va sertifikatlashtirishga alohida hamda laboratoriya uskunalari va jihozlarini xarid qilib ishga tushirishga alohida hisoblanadi. 4. Subsidiya quyidagi yoʻnalishlarga ajratiladi: xalqaro sifatni boshqarish tizimini joriy qilish va sertifikatlashtirish; laboratoriyalar uchun zarur boʻlgan uskuna va jihozlarni xarid qilish hamda ishga tushirish. 5. Xalqaro sifatni boshqarish tizimini joriy qilgan va sertifikatlashtirgan hamda laboratoriya uchun zarur boʻlgan uskuna va jihozlarni xarid qilib ishga tushirgan talabgorga subsidiya ushbu Nizomga 2-ilovaga muvofiq sxema boʻyicha ajratiladi. Talabgorga bajarilgan ishlar uchun faqat bir marotaba subsidiya ajratiladi. 6. Talabgor subsidiya olish uchun ushbu Nizomga 3-ilovaga muvofiq shakldagi ariza bilan “Agrosubsidiya” AT orqali ishchi guruhga murojaat qiladi. 7. Talabgor arizaga quyidagi hujjatlarni ilova qiladi: a) xalqaro sifatni boshqarish tizimini joriy qilganligi boʻyicha: xalqaro sifatni boshqarish tizimini joriy qilish va sertifikatlashtirish boʻyicha tuzilgan shartnomalar nusxalari; xalqaro sifatni boshqarish tizimi joriy qilinganligi yuzasidan muvofiqlik sertifikati nusxasi; davlat ekologik ekspertizasining ijobiy xulosasi nusxasi; b) laboratoriya uchun zarur boʻlgan uskuna va jihozlar ishga tushirilganligi boʻyicha: laboratoriya uchun zarur boʻlgan uskuna va jihozlarni yetkazib beruvchilar bilan tuzilgan shartnomalar nusxalari; laboratoriya uchun zarur boʻlgan uskuna va jihozlarga rasmiylashtirilgan muvofiqlik sertifikatlari nusxalari; laboratoriya uchun zarur boʻlgan uskuna va jihozlar xarid qilinganligini, yetkazib berilganligini va oʻrnatilganligini tasdiqlovchi hujjatlar (hisob-faktura va bajarilgan ishlar dalolatnomasi nusxasi); laboratoriya uchun zarur boʻlgan uskuna va jihozlarning pasportlari nusxasi; ishga tushirilgan laboratoriya uskunalari va jihozlarini talabgor balansiga olganligini tasdiqlovchi hujjatlar nusxasi; laboratoriya oʻlchash vositalarining metrologik koʻrikdan oʻtganligini tasdiqlovchi hujjat nusxasi. Bunda ishga tushirilgan laboratoriya uskuna va jihozlarining ishlab chiqarilgan muddati ikki yildan oshmagan boʻlishi lozim. Talabgordan ushbu bandda koʻrsatilgan hujjatlardan boshqa hujjatlarni talab qilishga yoʻl qoʻyilmaydi. Arizadagi maʼlumotlar va taqdim qilingan hujjatlarning toʻgʻriligi hamda haqqoniyligi boʻyicha talabgor javobgar hisoblanadi. 8. Talabgor ushbu Nizomning 7-bandida koʻrsatilgan hujjatlarni toʻliq yoki belgilangan tartibda rasmiylashtirmagan holda taqdim qilganda, ishchi guruh tomonidan ikki ish kuni ichida sabablari koʻrsatilib, arizani qabul qilish rad etiladi. 9. Talabgor tomonidan ariza va unga ilova qilingan hujjatlar toʻliq boʻlgan taqdirda, ishchi guruh besh ish kuni ichida: a) ariza kelib tushgan kundan boshlab talabgor tomonidan xalqaro sifatni boshqarish tizimi joriy qilinganligi va sertifikatlashtirilganligi, laboratoriya uchun zarur boʻlgan uskuna hamda jihozlar toʻliq ishga tushirilganligini oʻrganadi; b) talabgorga xalqaro sifatni boshqarish tizimini joriy etish va sertifikatlashtirish hamda laboratoriya uchun zarur boʻlgan uskuna va jihozlarni xarid qilish xarajatlarining 50 foizi, biroq 500 mln soʻmdan ortiq boʻlmagan miqdorda ajratiladigan subsidiyaning miqdorini aniqlaydi; v) ushbu Nizomga 4-ilovaga muvofiq shaklda talabgorga subsidiya ajratishning maqsadga muvofiqligi yoki muvofiq emasligi toʻgʻrisida xulosa rasmiylashtiradi hamda uni talabgorga, xulosa va unga ilova qilingan hujjatlarni Qishloq xoʻjaligi vazirligi huzuridagi Agrosanoatni rivojlantirish agentligiga (keyingi oʻrinda — Agentlik) “Agrosubsidiya” AT orqali elektron shaklda yuboradi; g) talabgorga subsidiya ajratishning maqsadga muvofiq emasligi toʻgʻrisida xulosa rasmiylashtirilganda, talabgorni xulosada koʻrsatilgan kamchiliklarni bartaraf etgan holda, qayta murojaat qilish huquqiga ega ekanligi haqida xabardor qiladi. Ishchi guruh taqdim etilgan hujjatlarni oʻrganish uchun zaruratga qarab, maxsus malakaga ega boʻlgan mutaxassislarni jalb qilishi mumkin. Ishchi guruh rahbari va aʼzolari xulosaning toʻgʻriligi hamda haqqoniyligi uchun masʼul hisoblanadi. Talabgor ishchi guruhning qaroridan norozi boʻlgan taqdirda, belgilangan tartibda sudga shikoyat qilishi mumkin. 10. Ishchi guruh arizani oʻrganishda quyidagi mezonlarga asoslanishi lozim: a) ariza va taqdim etilgan hujjatlar, ularda koʻrsatilgan maʼlumotlarning toʻliqligi, ishonchliligi hamda ushbu Nizomda belgilangan yoʻnalishlarga muvofiqligi; b) talabgor tomonidan xalqaro sifatni boshqarish tizimi joriy qilinganligi va sertifikatlashtirganligi, laboratoriya uchun zarur boʻlgan uskuna hamda jihozlar ishga tushirilganligi. 11. Ishchi guruh aʼzolari talabgorga subsidiya ajratish toʻgʻrisidagi xulosalarni rasmiylashtirishda quyidagilarga masʼul hisoblanadi: Qoraqalpogʻiston Respublikasi Vazirlar Kengashi Raisi oʻrinbosari, viloyat hokimining qishloq va suv xoʻjaligi masalalari boʻyicha oʻrinbosari — ishchi guruh faoliyatini tashkil qilishga va ishchi guruh tomonidan rasmiylashtirilgan xulosaning haqqoniyligiga; Qoraqalpogʻiston Respublikasi qishloq xoʻjaligi vaziri, Toshkent shahar va viloyatlar hududiy qishloq xoʻjaligi boshqarmalari boshliqlari — ishlab chiqarish korxonasi va uning laboratoriyasi joylashgan joy, maydoni, ishlovchilar soni toʻgʻrisidagi maʼlumotlarning haqqoniyligiga; Qoraqalpogʻiston Respublikasi ekologiya, atrof-muhitni muhofaza qilish va iqlim oʻzgarishi vaziri, Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vazirligining viloyatlar hamda Toshkent shahar boshqarmalari boshliqlari — faoliyati boʻyicha davlat ekologik ekspertizasi ijobiy xulosasining haqqoniyligiga; Agentlik huzuridagi “Qishloq xoʻjaligini standartlashtirish markazi” DUK direktori — xarid qilingan laboratoriya uskunalari va jihozlarining ishlab chiqarilganligiga ikki yildan oshmaganligiga, standart talablar asosida ishga tushirilganligiga; Agentlikning hududiy boʻlimi boshligʻi — ishchi guruh kotibi — talabgorga tegishli tartibda hujjatlarni “Agrosubsidiya” ATga kiritishga koʻmaklashish, ishchi guruh tomonidan oʻz vaqtida koʻrib chiqishga hamda koʻrib chiqish natijalarini talabgor va Agentlikka yuborishga. 12. Agentlik besh ish kuni ichida: ishchi guruh tomonidan “Agrosubsidiya” AT orqali taqdim etilgan ijobiy xulosa hamda unga ilova qilingan hujjatlarning ushbu Nizom talablariga muvofiqligini oʻrganib chiqadi; taqdim etilgan hujjatlarda kamchiliklar aniqlanganda, “Agrosubsidiya” AT orqali ishchi guruhni, ishchi guruh esa talabgorni kamchiliklarni bartaraf etish toʻgʻrisida xabardor qiladi. Talabgor “Agrosubsidiya” AT orqali xabarni olgandan soʻng oʻn besh kun ichida koʻrsatilgan kamchiliklarni bartaraf etmaganda Agentlik tomonidan subsidiya ajratilishi rad etiladi. 13. Agentlik talabgorga subsidiya ajratishning maqsadga muvofiqligi toʻgʻrisida qaror qabul qilgandan soʻng oʻn kun ichida talabgorning tijorat bankidagi asosiy hisobvaragʻiga subsidiyani oʻtkazib beradi. 14. Quyidagilar talabgorga subsidiya ajratishni rad etish uchun asos boʻladi: ushbu Nizomning 7-bandida nazarda tutilgan hujjatlar toʻliq taqdim etilmagan boʻlsa; taqdim etilgan hujjatlarda noaniqliklar yoki maʼlumotlarni buzib koʻrsatish holatlari aniqlanganda. Ushbu bandda koʻrsatilmagan boshqa asoslar bilan talabgorga subsidiya ajratishni rad etishga yoʻl qoʻyilmaydi. 15. Agentlik har chorak yakunida oʻzining rasmiy veb-saytida ajratilgan subsidiyalar toʻgʻrisidagi maʼlumotlarni eʼlon qilib boradi. 16. Ajratilgan subsidiyadan maqsadli foydalanish Davlat moliyaviy nazorati inspeksiyasi tomonidan nazorat qilinadi. 17. Mazkur Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 1.Lavozimi boʻyicha—Qoraqalpogʻiston Respublikasi Vazirlar Kengashi Raisi oʻrinbosari, viloyat hokimining qishloq va suv xoʻjaligi masalalari boʻyicha oʻrinbosari, Ishchi guruh rahbari2.Lavozimi boʻyicha—Qoraqalpogʻiston Respublikasi qishloq xoʻjaligi vaziri, Toshkent shahar va viloyatlar hududiy qishloq xoʻjaligi boshqarmalari boshliqlari, Ishchi guruh rahbari oʻrinbosari3.Lavozimi boʻyicha—Qoraqalpogʻiston Respublikasi ekologiya, atrof-muhitni muhofaza qilish va iqlim oʻzgarishi vaziri, Oʻzbekiston Respublikasi ekologiya, atrof-muhitni muhofaza qilish va iqlim oʻzgarishi vazirligining viloyatlar va Toshkent shahar boshqarmalari boshliqlari4.Lavozimi boʻyicha—Agrosanoatni rivojlantirish agentligi huzuridagi “Qishloq xoʻjaligini standartlashtirish markazi” DUK direktori5.Lavozimi boʻyicha—Agrosanoatni rivojlantirish agentligining hududiy boʻlimi boshligʻi, Ishchi guruh kotibi BosqichlarSubyektlarTadbirlarMuddatlar1-bosqichTalabgorSubsidiya olish uchun “Agrosubsidiya” AT orqali arizaga hujjatlarni ilova qilgan holda ishchi guruhga murojaat qiladi.Ishlar toʻliq bajarilgandan soʻng2-bosqichIshchi guruh1. Talabgorning arizasini oʻrganib chiqadi.2. Subsidiya ajratishning maqsadga muvofiqligi yoki muvofiq emasligi toʻgʻrisida xulosa rasmiylashtiradi hamda uni talabgorga, xulosa va unga ilova qilingan hujjatlarni Agentlikka yuboradi.5 ish kuni ichida3-bosqich1. Agrosanoatni rivojlantirish agentligi2. Ishchi guruh1. Taqdim etilgan hujjatlarni oʻrganib chiqib, kamchiliklar aniqlangan taqdirda, ishchi guruhga yuboradi.2. Hujjatlardagi kamchiliklar toʻgʻrisida talabgorni xabardor qiladi.5 ish kuni ichida4-bosqich1. Talabgor2. Ishchi guruh1. Kamchiliklarni bartaraf qilgandan soʻng tegishli hujjatlarni ishchi guruhga yuboradi.2. Talabgor taqdim etgan hujjatlarni Agentlikka yuboradi.15 kun ichida5-bosqichAgrosanoatni rivojlantirish agentligiSubsidiyani talabgorning xizmat koʻrsatuvchi tijorat bankida ochilgan asosiy hisobvaragʻiga oʻtkazadi.10 kun ichida